62022CJ0679_INF
Sodba Sodišča (deveti senat) z dne 29. februarja 2024 – Komisija/Irska (Avdiovizualne medijske storitve)
(Zadeva C-679/22) (
1
)
„Neizpolnitev obveznosti države – Člen 258 PDEU – Direktiva (EU) 2018/1808 – Opravljanje avdiovizualnih medijskih storitev – Neobstoj prenosa in obvestitve o ukrepih za prenos – Člen 260(3) PDEU – Predlog za naložitev plačila pavšalnega zneska in denarne kazni“
1.
Akti institucij – Direktive – Izvajanje držav članic – Direktiva, ki določa, da se za njeno izvajanje nacionalne določbe za prenos sklicujejo nanjo – Vpliv – Obveznost držav članic, da sprejmejo pozitivni akt za prenos direktive
(Direktiva Evropskega parlamenta in Sveta 2018/1808, člen 2)
(Glej točko 31.)
2.
Tožba zaradi neizpolnitve obveznosti – Sodba Sodišča, s katero je ugotovljena neizpolnitev obveznosti – Neizpolnitev obveznosti obvestitve o ukrepih za prenos direktive – Denarne sankcije – Diskrecijska pravica Sodišča – Merila
(člen 260(3) PDEU)
(Glej točko 68.)
3.
Tožba zaradi neizpolnitve obveznosti – Sodba Sodišča, s katero je ugotovljena neizpolnitev obveznosti – Neizpolnitev obveznosti obvestitve o ukrepih za prenos direktive – Denarne sankcije – Pavšalni znesek – Določitev zneska – Merila
(člen 260(3) PDEU; Direktiva Evropskega parlamenta in Sveta 2018/1808)
(Glej točke 70, 72, od 72 do 75, 79, 81, 84 in 86.)
4.
Tožba zaradi neizpolnitve obveznosti – Sodba Sodišča, s katero je ugotovljena neizpolnitev obveznosti – Neizpolnitev obveznosti obvestitve o ukrepih za prenos direktive – Denarne sankcije – Denarna kazen – Neizpolnitev, ki je trajala do presoje dejanskega stanja, ki jo je opravilo Sodišče – Naložitev plačila – Zahteva – Trajanje neizpolnitve obveznosti do razglasitve sodbe
(člen 260(3) PDEU)
(Glej točko 89.)
5.
Tožba zaradi neizpolnitve obveznosti – Sodba Sodišča, s katero je ugotovljena neizpolnitev obveznosti – Neizpolnitev obveznosti obvestitve o ukrepih za prenos direktive – Denarne sankcije – Denarna kazen – Določitev oblike in zneska – Diskrecijska pravica Sodišča – Merila
(člen 260(3) PDEU)
(Glej točke 92, 93 in 98.)
Izrek
1.
Irska s tem, da ob izteku roka, določenega v obrazloženem mnenju, ni sprejela zakonov in drugih predpisov, potrebnih za uskladitev z Direktivo (EU) 2018/1808 Evropskega parlamenta in Sveta z dne 14. novembra 2018 o spremembi Direktive 2010/13/EU o usklajevanju nekaterih zakonov in drugih predpisov držav članic o opravljanju avdiovizualnih medijskih storitev (Direktiva o avdiovizualnih medijskih storitvah) glede na spreminjajoče se tržne razmere, in s tem, da zato o navedenih predpisih ni obvestila Evropske komisije, ni izpolnila obveznosti, ki jih ima na podlagi člena 2 Direktive 2018/1808.
2.
Irska s tem, da na dan presoje Sodišča v zvezi z dejanskim stanjem še vedno ni sprejela ukrepov, potrebnih za prenos določb Direktive 2018/1808 v njeno nacionalno pravo, in zato Evropske komisije o teh ukrepih ni obvestila, še vedno ni izpolnila svojih obveznosti.
3.
Irski se naloži, naj Evropski komisiji plača:
–
pavšalni znesek v višini 2.500.000 EUR;
–
če bi se neizpolnitev obveznosti, ugotovljena v točki 1 izreka, nadaljevala na dan razglasitve te sodbe, dnevno denarno kazen v znesku 10.000 EUR od tega datuma do dneva, ko bo ta država članica odpravila to neizpolnitev obveznosti.
4.
Irski se naloži, da poleg svojih stroškov nosi stroške Evropske komisije.
(
1
)	UL C 45, 6.2.2023.